b'\n_START_ARTICLE_\nGrad Trakai\n_START_SECTION_\nPrva faza\n_START_PARAGRAPH_\nGrad je bil zgrajen v ve\xc4\x8d fazah. V prvi fazi, to je v drugi polovici 14. stoletja, je bil zgrajen na treh otokih v jezeru, po naro\xc4\x8dilu velikega vojvode K\xc4\x99stutisa. Izgradnja tega gradu se navezuje na raz\xc5\xa1iritev in utrditev gradu na Trakajskem polotoku. K\xc4\x99stutis je v tem \xc4\x8dasu preselil svoje bivali\xc5\xa1\xc4\x8de in lastnino na oto\xc5\xa1ki grad._NEWLINE_Grad je bil zelo po\xc5\xa1kodovan v napadu tevtonskih vitezov leta 1377. Po tem ko je bil K\xc4\x99stutis ubit, je nastala borba za oblast med Vladislavom II. Jagelovi\xc4\x8dem (lit. Jogaile) in Vitoldom Velikim za naslov velikega vojvode. Grad sta oblegali obe strani. Ko sta se strani pomirile, se je za\xc4\x8dela druga faza izgradnje. Dela so se nadaljevala do leta 1409. V \xc4\x8dasu premirja s Tevtonskim vite\xc5\xa1kim redom, je gradbena dela nadzoroval mojster Radike, \xc5\xa1tiri leta pred bitko pri Grunwaldu.\n_START_SECTION_\nDruga faza\n_START_PARAGRAPH_\nV drugi fazi izgradnje sta bili dodani dve krili, na ju\xc5\xbeni strani pa zgrajen \xc5\xa1est nadstropen (35 m visok) bivalno-obrambni grad (najbolj utrjen stolp in zadnje opori\xc5\xa1\xc4\x8de). Ta je stolp je imel pomi\xc4\x8dna vrata, ki so delila pala\xc4\x8do od predgradnje. Stolp je slu\xc5\xbeil ve\xc4\x8d namenom: poleg obrambne vloge sta bila v njem kapela in stanovanje. Povezan je bil z ve\xc4\x8dnadstropno vojvodovo pala\xc4\x8do, ki je imela notranje dvori\xc5\xa1\xc4\x8de. To dvori\xc5\xa1\xc4\x8de je imelo lesene galerije, ki so potekale vzdol\xc5\xbe notranjega zidu. Slu\xc5\xbeile so za pristop k raznim pomo\xc5\xbenim prostorom brez potrebe vstopa v pala\xc4\x8do._NEWLINE_Celo ju\xc5\xbeno krilo ju\xc5\xbene pala\xc4\x8de je slu\xc5\xbeilo kot vojvodska dvorana. Velika je bila 10 x 21 m, ve\xc4\x8dja je bila samo Gornja pala\xc4\x8da v grajskem kompleksu v Vilni. Vojvodska dvorana je ohranila svoj izvirni okras._NEWLINE_Glavni gradbeni material so bile tako imenovane gotske opeke. Kamniti bloki so se uporabljali samo za temelje in zgornji del zgradbe, stolpe in obzidja. Grad je bil dekoriran na razli\xc4\x8dne na\xc4\x8dine. Skupni slog gradnje po kon\xc4\x8dani drugi fazi bi lahko opisali kot gotska arhitektura ali ope\xc4\x8dna gotika.\n_START_SECTION_\nTretja faza\n_START_PARAGRAPH_\n\xc5\xa0iritev predgradnje v 15. stoletju je predstavljala tretjo fazo trakajskega razvoja. Obzidje so oja\xc4\x8dali do debeline 2,5 metra in ga dvignili za dodatne strelne galerije. Tri glavne obrambne stolpe so obnovilina voglih. Jugozahodni stolp je slu\xc5\xbeil tudi kot zapor. Zadnje nadstropje stolpov je bilo namenjeno vojakom, v njem so bili name\xc5\xa1\xc4\x8deni tudi \xc5\xa1tevilni topovi. Zgrajena je bilo glavno vhodno poslopje, ki je imelo, skupaj z glavnim stolpom vojvodske pala\xc4\x8de, dvi\xc5\xbena vrata. Vhodno poslopje je bilo oja\xc4\x8dano z dodatnimi oddelki, namenjenim strelnim galerijam. Blizu notranjih zidov je bilo obnovljenih nekaj zgradb, vklju\xc4\x8dno hlevi, kuhinje in ostala gospodarska poslopja. Ko se je grad v 15. stoletju \xc5\xa1iril, je bila gladina vode v jezeru Galv\xc4\x97 nekaj metrov vi\xc5\xa1ja kot je danes. Graditelji gradu so to izkoristili in vojvodovo pala\xc4\x8do odvojili od predgradnje s pomo\xc4\x8djo z vodo napolnjenega obrambnega jarka, dovolj \xc5\xa1irokega za manj\xc5\xa1a plovila. Pala\xc4\x8da in predgradnja sta bila povezana z dvi\xc5\xbenimi vrati.\n_START_SECTION_\nPropad\n_START_PARAGRAPH_\nGrad je izgubil na voja\xc5\xa1ki pomembnosti po bitki pri Grunwaldu (lit.: \xc5\xbdalgiris), ko je poljsko-litovska vojska porazila svojega glavnega sovra\xc5\xbenika. Grad je bil spremenjen v rezidenco in znotraj na novo dekoriran. Na zidovih so bile naslikane nove freske, ki so danes delno ohranjene. V vojvodski pala\xc4\x8di so sprejemali tuje veleposlanike._NEWLINE_Ve se da je Jogaila obiskal grad 13 krat med letoma 1413 in 1430._NEWLINE_Leta 1414. je flamski popotnik Gilliber de Lannoy opisal grad z naslednjimi besedami: Stari grad stoji na eni strani jezera, na odprtem, drugi stoji sredi jezera, znotraj dosega topov iz starega gradu. Popolnima je nov, zidan iz opeke po francoskem vzoru._NEWLINE_Veliki vojvoda Vitold Veliki je umrl v gradu leta 1430, ne da bi bil kronan za kralja Litve. V \xc4\x8dasu vladavine Sigismunda II. Augusta je bil grad redekoriran v renesan\xc4\x8dnem slogu, kraj\xc5\xa1i \xc4\x8das pa je slu\xc5\xbeil kot letna rezidenca kraljev._NEWLINE_V gradu je bila do leta 1511shranjena Litovska Metrika (zbirka pravnih dokumentov 14.-18. stoletja kanclerja Velikega vojvodstva Litve). Kasnije je grad slu\xc5\xbeil kot zapor. V \xc4\x8dasu vojn z Moskovsko kne\xc5\xbeevino v 17. stoletju je bil grad po\xc5\xa1kodovan in dolgo po tem ni bil obnavljan. Postopno je zapadel v nepopravljivo slabo stanje.\n_START_SECTION_\nObnova\n_START_PARAGRAPH_\nV 19. stoletju so bili izdelani na\xc4\x8drti za obnovo. Izvirne freske je za\xc5\xa1\xc4\x8ditil in kopiral Vincentas Smakauskas. Cesarski arheolo\xc5\xa1ki odbor je leta 1888 naro\xc4\x8dil dokumentiranje ostankov gradu. Leta 1905 so se ruske carske oblasti odlo\xc4\x8dile delno obnoviti ostanke gradu. Med prvo svetovno vojno so Nemci v grad pripeljali strokovnjake, ki so ga nekajkrat posku\xc5\xa1ali obnoviti. Med letoma 1935 in 1941 so dele vojvodske pala\xc4\x8de oja\xc4\x8dali, obnovili pa tudi jugovzhodni stolp predgradnje, vklju\xc4\x8dno del obzidja. Na projektu obnove so delali litovski in poljski konzervatorji, a so bila dela prekinjena zaradi druge svetovne vojne. Po vojni, leta 1946 se je za\xc4\x8dela velika obnova. Aktivno so se dela izvajala med 1951-1952. Glavna faza obnove je bila kon\xc4\x8dana leta 1961. Grad je obnovljen v slogu 15. stoletja. Danes je grad velika turisti\xc4\x8dna znamenitost.'